Constans structurae subtilis
Constans structurae subtilis vel constans Sommerfeldiana (α notata), est constans physica primaria quae fortitudinem interactionis electromagneticae inter particulas elementares statuit. Quantitas est numerus simplex sine dimensionibus(en)(d) – ergo e nullo peculiari systemate mensurae dependet – et secundum formulam 4𝜋ε0ħcα = e2 ad copulationem electronis et campi electrici attinet. Nomen constantis Sommerfeldianae in honorem physici Theodisci Arnoldi Sommerfeld(en) (1868–1951) electum est, qui anno 1916 quantitatem proposuit ad regulam Bohrianam atomi(en)(d) augendam. Numerus α quidem hiatum in structura subtili(en)(d) linearum spectralium(en)(d) atomi hydrogenii, quem Albertus A. Michelson et Eduardus G. Morley(en)(d) anno 1887 praecise mensi erant, definit. Quantitati constanti circa una centensima tricensima septima pars congruit, vel 0.0072973525693 ≃ 1/137.035999084 (incertitudine fere 1.5 × 10−10). Physici nesciunt cur numerus sit talis et non alius, sed plures modos noscunt ut eius valorem metiantur.